Diari Oficial de la Generalitat Valenciana


Sumari del DOGV 1332, del 25-06-1990 (1990/817989)

ORDRE de 28 de maig de 1990, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en el Catàleg Col.lectiu del Patrimoni Bibliogràfic de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/28/(6)/dof/vci/html**

### Dades del document

Número de DOGV
:   1332

Data del DOGV
:   25-06-1990

Secció del DOGV
:   DISPOSICIONS GENERALS

Número del document
:   1990/817989


Data del document
:   28-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de maig de 1990, de la Conselleria de Cultura, Educació i Ciència, per la qual es convoca concurs públic per a la concessió de beques de col.laboració en el Catàleg Col.lectiu del Patrimoni Bibliogràfic de la Comunitat Valenciana.  
Conéixer els fons bibliogràfics que existeixen a la Comunitat Valenciana és un element indispensable per a l?estudi i la investigació de la nostra història.  
Amb aquesta finalitat cal disposar dels elements de descripció bibliogràfica que en faciliten la localització i garantitzen accedir-hi fàcilment.  
A la Conselleria de Cultura, Educació i Ciència es van assignar per Decret 171/1983, de 29 de desembre, les funcions i serveis transferides per Reial Decret 3066/1983, de 13 d'octubre, en matèria de cultura. Entre aquestes funcions està la de confeccionar el Catàleg Col·lectiu del Patrimoni Bibliogràfic, tasca que realitzaran conjuntament el Ministeri de Cultura i la Conselleria de Cultura, Educació i Ciència de la Generalitat Valenciana en compliment de l'article 51 de la Llei de Patrimoni Històric Espanyol.  
En virtut i en ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de la Generalitat Valenciana, de Govern Valencià,  
ORDENE:  
Article únic  
Convocar un concurs públic per a la concessió de tres beques de col·laboració en el Catàleg Col·lectiu del Patrimoni Bibliogràfic i aprovar les bases que regiran aquesta convocatòria, les quals s'inclouen en l'annex a aquesta Ordre.  
DISPOSICIONS FINALS  
Primera  
Hom faculta la Directora General de Patrimoni Cultural perquè adopte les resolucions necessàries per a l'aplicació i desenvolupament de la present Ordre.  
Segona  
Aquesta Ordre entrarà en vigor el mateix dia que el Diari Oficial de la Generalitat Valenciana la publique.  
València, 28 de maig de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases per a la concessió de beques de col·laboració en el catàleg col·lectiu del Patrimoni Bibliogràfic de la Comunitat Valenciana.  
Primera. Les beques que es convoquen s'adjudicaran per mitjà un concurs públic entre els aspirants que reunisquen les requisits següents i els acrediten documentalment:  
1) Ser espanyol i residir a la Comunitat Valenciana.  
2) Ser titulat superior.  
Les condicions de mèrit que avaluarà la Comissió Qualificadora són:  
a) Realització d'una prova pràctica sobre descripció i processament tècnic d'uns fons bibliogràfics antics, de 0 a 10 punts.  
b) Expedient acadèmic, de 0 a 4 punts.  
c) Realització de cursets especialitzats en biblioteconomia, de 0 a 3 punts.  
d) Altres mèrits relacionats amb la matèria d'aquesta convocatòria, de 0 a 3 punts.  
Cal acreditar documentalment els apartats b, c i d.  
Segona. Els becaris estan obligats a col·laborar amb el responsable del Catàleg Col·lectiu del Patrimoni Bibliogràfic de la Comunitat Valenciana en els treballs tècnics que els encarregue. Per aquesta raó acudiran als locals de la seu actual del Catàleg esmentat (Biblioteca Pública de València, carrer de l?Hospital núm. 13, València) durant deu mesos, amb el mateix horari que el personal de la Biblioteca.  
Tercera. La dotació de cadascuna de les beques serà d'un milió de pessetes (1.000.000-). Es podrà fer pagaments fraccionats després de la presentació prèvia d'un certificat d'aprofitament expedit pel responsable del Catàleg.  
L?abonament d?aquestes beques queda condicionat a l?existència de crèdit en la línia o línies pressupostàries que amb aquesta finalitat s'aproven en els pressupostos de la Generalitat Valenciana per a 1990.  
Quarta. Els aspirants al concurs sol·licitaran individualment la inclusió per mitjà d'una instància dirigida al Conseller de Cultura, Educació i Ciència, que han de presentar al Registre General de la Conselleria de Cultura, Educació i Ciència, als Serveis Territorials de Cultura i Educació d'Alacant, Castelló o València o per qualsevol dels mitjans establerts en l'article 66 de la Llei de Procediment Administratiu. En les instàncies constaran les circumstàncies assenyalades en la primera base i l'acceptació de totes les condicions que aquestes bases estableixen.  
El termini de presentació d'instàncies serà de vint dies hàbils comptadors a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Cinquena. Hom constitueix la següent Comissió Qualificadora per avaluar els mèrits dels aspirants:  
Presidenta: Il·lma. Sra. Directora General de Patrimoni Cultural.  
Vocals:  
- Directora de la Biblioteca Pública de València.  
- El Tècnic bibliotecari responsable del Catàleg Col·lectiu del Patrimoni Bibliogràfic a la Comunitat Valenciana.  
Secretari: El Cap de la Secció de Documentació Bibliotecària de la Conselleria de Cultura, Educació i Ciència.  
La senyora Directora General de Patrimoni Cultural resoldrà l'adjudicació de les beques després que els expedients dels aspirants hagen estat valorats.  
La Comissió Qualificadora podrà proposar que siga declarada deserta la beca, si considera que no hi ha concursants amb suficients mèrits.  
Els dictàmens i les propostes de la Comissió seran inapel·lables.  
Sisena. Aquestes beques seran incompatibles amb la realització de treballs o d'estudis que impedesquen l'acompliment d'aquest fi i amb d'altres ajudes similars.  
Setena. La Conselleria de Cultura, Educació i Ciència serà la propietària dels treballs realitzats i els seus autors no els podran utilitzar sense l'autorització corresponent.  
Vuitena. La Conselleria de Cultura, Educació i Ciència podrà suspendre la beca concedida quan considere que la persona beneficiada no compleix les obligacions contretes.  
Novena. El fet d'haver rebut aquestes beques no estableix cap tipus de relació amb la Conselleria de Cultura, Educació i Ciència, ni suposa cap compromís d'incorporapió posterior a la plantilla del centreseu del Catàleg Col·lectiu del Patrimoni Bibliogràfic de la Comunitat Valenciana.


Còpia Permalink ELI